Framkvæmdir hófust í byrjun þessa árs við nýjar höfuðstöðvar Landsbankans við Austurhöfn við hlið Hörpu . Ákvörðun um bygginguna var tekin vorið 2017 og þá kom fram að kostnaður yrði um 9 milljarðar , húsið yrði um um 16,5 þúsund fermetrar en að bankinn myndi nýta um 10 þúsund fermetra . „ Við ætlum að selja frá okkur eða leigja — líklega selja — um 40% byggingarinnar , “ segir Lilja Björk Einarsdóttir , bankastjóri Landsbankans . . „ Við erum að fækka fermetrum með því að flytja í húsnæði sem er hentugra og sveigjanlegra fyrir okkur . Núverandi húsnæði er óhentugt fyrir svona stóran vinnustað . “ Landsbankinn hefur bent á að bankinn starfi í þrettán byggingum í Kvosinni . Starfsmenn sem flytja eiga í höfuðstöðvarnar starfa nú í húsnæði sem telur um 20 þúsund fermetra og því á fermetrum sem bankinn notar að fækka um helming með flutningunum . Lilja segir að í nýju höfuðstöðvunum verði horft til verkefnamiðaðs vinnuumhverfis . „ Við verðum með færri hefðbundnar vinnustöðvar en fjöldi starfsmanna segir til um . Byggingin er hönnuð með það í huga að við getum minnkað við okkur ef starfsemin dregst saman . Ef starfsemin breytist einhvern tímann það mikið að bankinn telur rétt að selja húsnæðið , þá verður þetta alltaf gott húsnæði á góðum stað og því verðmæt eign fyrir bankann . “ Landsbankinn hefur verið gagnrýndur fyrir að byggja dýrar höfuðstöðvar á dýru byggingarlandi . Lilja segir að bankinn hafi skoðað aðra möguleika en á endanum hafi þessi kostur verið talinn ákjósanlegastur . „ Það var ekki nein forsenda að vera þarna . Við fórum mikla í vinnu við að meta hvar við myndum ná markmiðum um nútíma vinnulag og hagkvæmni . Við skoðuðum marga kosti á mörgum svæðum . Þau voru mislangt komin t.d. hvað varðar hugmyndavinnu og deiliskipulag . “ Nánar er rætt við Lilju í bókinni 300 stærstu . Hægt er að kaupa eintak af bókinni hér .